cyanic-selkie/wikianc huggingface dataset:
Alex Hassell
Alex Hassell (gebore 17 September 1980) is 'n Britse akteur. Hy is bekend vir sy rolle in die rolprente Cold Mountain (2003), Anonymous (2011), Two Down (2015), en Suburbicon (2017).
Florisbad
Florisbad is 'n wêreldbekende argeologiese perseel in die Vrystaat, Suid-Afrika en was oorspronklik deur die plaaseienaar, Floris Venter, as 'n gesondheidsoord ontwikkel. Die oord is net suid van Soutpan en is om 'n warm mineraalfontein geleë. Reeds in die dae van die Voortrekkers het mense hierheen gereis om in die modder te kan lê.
In 1910 het 'n nuwe fontein onverwags begin borrel en groot hoeveelhede fossiel oorblyfsels van uitgestorwe diere uitgeblaas. Eers in 1930 het professor TF Dreyer van die Grey Universiteitskollege met uitgrawings hier begin. Hy het gou 'n fossielskedel bekend as die Florisbadman gevind. Die skedel was sowat 40 000 jaar oud. In 1952 is meer as 3 000 dierefossiele en 1 000 klipwerktuie op die perseel gevind.
17 Januarie
17 Januarie is die sewentiende dag van die jaar in die Gregoriaanse kalender. Daar volg nog 348 dae in die res van die jaar (349 in skrikkeljare).
Takuya Honda
Takuya Honda (gebore 17 April 1985) is 'n Japannese sokkerspeler. Hy het vir die Japanse nasionale sokkerspan uitgedraf.
Stig Lommer
Stig Lommer (19 Junie 1907 – 28 Junie 1976) was 'n Deense regisseur, akteur, en skrywer. Hy was bekend vir sy rolle in die rolprente Cocktail (1937), Det hændte i København (1949), Op og ned langs kysten (1950), en Sømænd og svigermødre (1962).
Adelaide Straatbaan
Die Adelaide Straatbaan is 'n 3.78 km lange motorsportrenbaan in Adelaide, Australië. Dit het die Australiese Grand Prix elf keer van 1985 van 1995 gehuisves.
Burt Ward
Burt Ward (gebore 6 Julie 1945) is 'n Amerikaanse akteur. Hy is bekend vir sy rolle in die rolprente Batman: The Movie (1966), Bulletproof Monk (2003), en Batman: Return of the Caped Crusaders (2016), en in die televisiereeks Batman (1966).
Blake Edwards
Blake Edwards (26 Julie 1922 – 15 Desember 2010) was 'n Amerikaanse akteur, skrywer, vervaardiger, en regisseur. Hy was bekend vir sy rolle in die rolprente The Pink Panther (1963), The Pink Panther Strikes Again (1976), en Victor Victoria (1982), en in die televisiereeks Peter Gunn (1958).
Estoril-renbaan
Die Estoril-renbaan (Portugees: Autódromo do Estoril, amptelik Autódromo Fernanda Pires da Silva) is 'n 4.182 km lange motorsportrenbaan in Estoril, Portugal. Dit het die Portugese Grand Prix 13 keer van 1984 tot 1996 gehuisves.
Stactolaema
Stactolaema is 'n genus van voëls in die familie van Afrika-houtkappers (Lybiidae).
Spesies
Die genus omvat die volgende spesies:
Mario Beccaria
Mario Beccaria (Sant'Angelo Lodigiano, 18 Junie 1920 – 22 November 2003) was 'n Italiaanse politikus. Hy was die burgemeester van die munisipaliteit Sant'Angelo Lodigiano en 'n parlementslid vir Democrazia Cristiana (DC).
'n Straat in Sant'Angelo Lodigiano is aan hom opgedra.
Elizabeth Reaser
Elizabeth Reaser (gebore 15 Junie 1975) is 'n Amerikaanse aktrise. Sy is bekend vir haar rolle in die rolprente The Family Stone (2005), Twilight (2008), The Twilight Saga: New Moon (2009), en Ouija: Origin of Evil (2016).
Krugersdriftdam
Die Krugersdriftdam is in die Vrystaat, Suid-Afrika. Die dam is net suid van Florisbad in die Modderrivier en het 'n bakmaat van 66 miljoen m3.
Strategos
Strategos, meervoud strategoi, (Atties-Ioonse Grieks: στρατηγός, meerv. στρατηγοί; Doriese Grieks: στραταγός, stratagos; wat letterlik "weermagleier" beteken) is 'n Griekse woord wat "generaal" beteken. In die Hellenistiese en Bisantynse ryke is die term ook aangewend om na 'n militêre goewerneur te verwys. In die moderne Helleense weermag, is dit die hoogste offisiersrang.
Die amp in klassieke Griekeland
Themistokles, Aristides en Kimon was vroeë voorbeelde van strategoi wat benewens hul politieke loopbaan ook generaals was. Perikles was regdeur sy loopbaan dikwels 'n strategos; van 443 tot 429 v.C. was Kleon, Nikias en Alkibiades ook strategoi. Maar aan die einde van die 5de eeu, met die ineenstorting van die militêre en vlootmag van Athene, en later weens 'n toenemende tendens van spesialisering, sou militêre ampte nie meer 'n middel tot verkryging van politieke invloed wees nie.
Die jaarlikse verkiesing van die strategoi is in die lente gehou, en hul ampstermyn het met die gewone Atheense jaar ooreengestem, d.i. van midsomer tot midsomer. Indien 'n strategos sou sterf of van sy amp onthef is, kon 'n byverkiesing vir 'n opvolger gehou word. Strategoi het hul magte beide op land en ter see aangevoer. 'n Spesifieke militêre of vlootekspedisie kon oor een of verskeie aanvoerende strategoi beskik; selde sou al tien saam optree.
Tuis was die strategoi verantwoordelik vir die oproep van burgers en metoikoi (inwonende vreemdelinge) vir militêre diens, en vir reëling van die onderhoud en aanvoering van skepe deur die stelsel van trierarchië. Wanneer 'n regsaak sou voortspruit uit enige van hierdie kwessies, soos 'n vervolging vir pligversaking of diensontduiking, of 'n dispuut rakende die verpligting om 'n trierarchie uit te oefen, was die strategoi die magistrate wat verantwoordelik was om die saak voor die hof te bring, en oor die verhoor te presideer.
In die 4de eeu is 'n geordende verdeling van pligte ingevoer: een strategos sou die hopliete lei en een is aangestel oor die verdediging van Attika, twee was in bevel van die verdediging van Pireaus, en aan een is toesig oor die trierarchie toegeken, wat die oorblywende vyf beskikbaar gelaat het vir ander pligte.
Die Atheense bevolking het 'n wakende oog oor hul strategoi gehou. Soos ander magistrate was hulle met die afloop van hul ampstermyne onderhewig aan euthyna, en benewens aan 'n stemming in die ekklesia tydens elke prytany (ampstermyn van die prytaneis) om te oordeel of hul aangewese take na behore uitgevoer word. Indien die stem teen enige persoon uitgebring is, is hy afgesit en as 'n reël deur 'n jurie verhoor. Perikles is self in 430 v.C. van sy amp as strategos onthef en beboet, en in 406 v.C. is die agt strategoi wat die vloot te Arginousai aangevoer het, almal van hul amp onthef en ter dood veroordeel.
Hierdie reëlings tipeer een van die mees opvallende eienskappe van die Atheense demokrasie: die omsigtigheid waarmee mag aan indiwidue oorgelewer is, en die vrees dat dit misbruik kon word.
Helleense en Romeinse gebruik
Philippus II van Masedonië is verkies as strategos autokrator (opperbevelhebber met volle aanvoerende gesag) in die Bond van Korinthe. Parmenion, die Masedoniese generaal, het ook oor die titel van strategos beskik.
In die Romeinse Republiek en later deur die Prinsipaat, het Griekse historici dikwels die term strategos gebruik wanneer na die Romeinse polities-militêre amp van praetor verwys is. So 'n aanwending word in die Nuwe Testament gevind: Handelinge 16:20 verwys na die magistrate van Philippi as strategoi (στρατηγοί). Soortgelyk het die woord antistrategos ("visestrategos") verwys na die amp van propraetor.
In die Helleense ryke van die Diadoche, veral Lagide-Egipte, het strategos 'n goewerneursamp geword, wat oor die nomos gepresideer het. In Egipte is die unieke amp en titel van epistrategos (ἐπιστράτηγος, "bo-generaal") ingestel in die vroeë 2de eeu v.C., wat intakt oorleef het tot met die Romeinse Ryk. Twee sulke ampte het bestaan, een vir die Chora (d.w.s. Laer-Egipte, uitgesonderd Alexandrië) en een vir die Thebaida, beide in die hoedanigheid van onderkonings, aangestel oor hul onderhorige strategoi van die nomoi.
Bisantynse gebruik
Die term was deurgaans in gebruik in die Grieks-sprekende Bisantynse Ryk. Aanvanklik is die term met die bewoording stratelates vervoeg, en minder dikwels met stratopedarches om die opperbevelsamp van magister militum aan te dui (die generaal in bevel van 'n veldmag), maar kon ook op die streeksbenaming duces toegepas word. In die 7de eeu, met die instelling van die Thema-stelsel, het hul rol verander: aangesien die veldmagte herontplooi is ten einde die basis van hul territoriale themata te vorm, het hul generaals ook nuwe verantwoordelikhede aanvaar, naamlik die kombinering van hul militêre pligte met die burgerlike owerheidsfunksies van die thema. Die aanvanklike themata was min en baie groot, en in die 8ste eeu was die provinsiale strategoi konstant antagonisties teenoor die keiser te Konstantinopel, sodat opstande meermaal uitgebreek het. In reaksie is die themata toenemend onderverdeel en die getal strategoi aangevul, waardeur hul mag verdun is: terwyl die Taktikon Oespenski in van c. 842 n.C. 18 strategoi gelys het, het die Eskorial Taktikon van omstreeks 971–975 n.C., byna 90 gelys. Hierdie proses is bevorder deur die verowerings van die 10de eeu, wat die stigting van verskeie nuwe en kleiner frontlinie-themata behels het. Regdeur hierdie periode het die strategos van die Anatoliese thema voorrang geniet bo die ander, om een van die hoogste staatsampte te verteenwoordig, en een van min waarvan eunugs spesifiek uitgesluit is. Terseldetyd was die Oostelike (Anatoliese) themata van 'n hoër senioriteit as die Westelikes (Europeses). Hierdie verskil was veral opvallend by die vergoeding van hul presiderende strategoi: terwyl dié van die Oostelike themata hul salarisse direk uit die staatskatkis ontvang het, moes hul ampseweknieë in die Weste hul vergoeding genereer uit die opbrengs van hul provinsies. Tydens die 11de eeu is die strategoi geleidelik beperk tot hul militêre pligte, aangesien hul burgerlike pligte deur die kritai ("regters") oorgeneem is. Senior militêre leierskap is ook afgewentel na die dukate of katepano, wat oor streeksaanvoering bevoegd was, waaronder verskeie themata sou ressorteer. Teen die 13de eeu, was die term weereens in gebruik vir 'n "generaal" in die algemene sin, ontdaan van enige spesifieke tegniese konnotasie.
Die Bisantyne het ook 'n aantal variasies van die titel strategos gebesig: strategetes (στρατηγέτης, "weermagleier") was by uitsondering 'n alternatiewe benaming; die term monostrategos (μονοστράτηγος, "enkelgeneraal") het verwys na 'n generaal met aanvoeringgesag oor ander strategoi, of oor die magte van meer as een thema; die strategos autokrator, archistrategos (ἀρχιστράτηγος, "hoofgeneraal") en protostrategos (πρωτοστράτηγος, "eerstegeneraal") was toegewese aanvoerders bekleë met oppergesag; en 'n hypostrategos (ὐποστράτηγος, "ondergeneraal") was 'n tweede in bevel, effektief 'n luitenant-generaal.
Moderne gebruik
In die moderne Helleense weermag, is 'n stratigós (die spelling bly στρατηγός) die hoogste offisiersrang. Die opperrang stratárchis (Veldmaarskalk) het tydens die monargie bestaan, maar is nie deur die huidige Derde Helleense Republiek behou nie. Die rang van volle stratigós word slegs beklee deur die Aanvoerder van die Generaalstaf van Nasionale Verdediging, en wel wanneer hy 'n weermagoffisier is. By een uitsondering is die ander Griekse generaaloffisiersrange afleidings van hierdie woord: antistrátigos en ypostrátigos, vir onderskeidelik Luitenant-generaal en Majoor-generaal; 'n Brigadier-generaal word daarteenoor 'n taxíarchos genoem, geskoei op táxis (in moderne gebruik taxiarchía), wat brigade beteken. Die range antistrátigos en ypostrátigos word ook gebruik by die Helleense Polisie (en tevore by die Griekse Gendarmerie), die Griekse Brandweer en die Sipriotiese Nasionale Wag, by wie die rang van volle stratigós egter ontbreek.
Stalplein
Stalplein in Kaapstad lê waar Plein-, Roeland- en St. Johnstraat bymekaar aansluit. Plein- en Parlementstraat lei suidweswaarts na Stalplein. Die grootste deel van die plein is nie meer vrylik toeganklik nie, want dit het agter die hekke van die terrein van die Parlementsgebou ontoeganklik geword.
Aan of op die plein is geleë Tuynhuys, 'n Louis Botha-standbeeld, 'n borsbeeld van Nelson Mandela, die St. Mary-katedraal en die Losie De Goede Hoop.
In 1705 het goew. W.A. van der Stel die VOC se stalle op Looyersplein laat bou en die plein was van toe af bekend as Stalplein. Na 86 jaar was die stalle so vervalle dat dit afgebreek moes word. So het aan die oostekant van Tuynhuys 'n stadsplein ontstaan. Op 31 Mei 1986 is 'n herontwikkelde Stalplein ingewy met 'n gedenktuin en 'n vlam ter ere van Suid-Afrikaanse soldate wat gesneuwel het. Weens hierdie heruitleg moes Louis Botha se beeld van sy aanvanklike staanplek verskuif word. Die Mandela-beeld is op 28 April 2014 onthul.
Chondropsis topsenti
Chondropsis topsenti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chondropsis en tot die familie Chondropsidae. Die wetenskaplike naam van die spesie is die eerste keer geldig gepubliseer in 1895 deur Dendy.
Antiope
Antiope was in die Griekse mitologie die dogter van die riviergod Asopos, volgens Homeros. Haar skoonheid is raakgesien deur Zeus, wat hom soos ’n sater vermom en haar verkrag het. Daarna het Epopeus haar ontvoer en geweier om haar te laat gaan totdat haar oom, Lukos, hom gedwing het.
Antiope se seuns
Op pad huis toe het Antiope die lewe geskenk aan ’n tweeling, Amfion en Zetos. Amfion was Zeus se seun en Zetos die seun van Epopeus. Albei is by ’n veewagter gelos om grootgemaak te word.
In Thebe is Antiope toe deur Dirke, die vrou van Lukos, getreiter en sy het na Eleuterai ontsnap. Daar het sy onwetend skuiling gevind in die huis waar haar twee seuns as veewagters gewoon het. Hier is sy ontdek deur Dirke, wat ’n fees daar kom bywoon het. Sy het die twee seuns beveel om Antiope aan die horings van ’n wilde bul vas te bind. Net toe hulle dit wou doen, het die ou veewagter wat hulle grootgemaak het, sy geheim onthul. Die seuns het Dirke toe aan die bul vasgebind omdat sy hul ma so wreed behandel het.
Weens dié daad het Dionisos Antiope met waansin gestraf en sy het doelloos deur Griekeland geswerf totdat sy later gesond gemaak is. Daarna het sy met Fokus van Titorka getrou.
Amfion het ’n bekende sanger en musikant geword nadat Hermes hom ’n goue lier gegee en hom dit leer speel het; Zetos was ’n jagter en veewagter. Vir Grieke van die klassieke tydperk was dié verskil tussen die broers die hoofelement van die verhaal. Amfion is met Niobe getroud en het selfmoord gepleeg ná die dood van sy vrou en kinders. Zetos het met Edon getrou (of soms met Tebe). Die broers is saam in een graf begrawe.
Jannik Lorenzen
Jannik Lorenzen (gebore 15 Maart 1994) is 'n Deense akteur. Hy is bekend vir sy rolle in die rolprente The Art of Crying (2006), April 9th (2015), Ungt hjerte (2016), en Hundeliv (2016).
Chondropsis wilsoni
Chondropsis wilsoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chondropsis en tot die familie Chondropsidae. Die wetenskaplike naam van die spesie is die eerste keer geldig gepubliseer in 1895 deur Dendy.
Richard Hawley (akteur)
Richard Hawley (gebore 13 Augustus 1955) is 'n Britse akteur en skrywer. Hy is bekend vir sy rolle in die rolprent Love Actually (2003) en in die televisiereeks Family Affairs (1997).
Lara Belmont
Lara Belmont (gebore 1980) is 'n Engelse aktrise. Sy is bekend vir haar rolle in die rolprente The War Zone (1999), Long Time Dead (2002), en Rise of the Footsoldier (2007).
Nagano-prefektuur
Nagano-prefektuur (長野県) is een van die 47 prefekture van Japan. Nagano is die hoofstad en belangrikste stedelike gebied.
Blok (periodieke tabel)
Die elemente word in die periodieke tabel in 'n aantal blokke ingedeel op grond van hoe die elektrone die subskille vul. Die naam van hierdie blokke word afgelei van die naam van die betrokke subskil.
Daar is vier verskillende subskille bekend en daarom vier blokke: die s-blok, p-blok, d-blok en f-blok
Ander groeperinge in die periodieke tabel is:
Brigitte Bardot
Brigitte Bardot (* 28 September 1934 in Parys) is 'n Franse aktrise, fotomodel en sangeres. Sy het in die vyftiger- en sestigerjare internasionaal bekendheid verwerf as 'n sekssimbool en vinnig 'n legende geword. Van die ﬂieks waarin sy te sien was, is: And God Created Woman en Contempt.
Nadat sy haar in die sewentigerjare aan die rolprentbedryf onttrek het, verwerf sy bekendheid as 'n politieke aktivis vir diereregte. Haar uitlatings oor immigrasie, Islam in Frankryk, rasvermenging en homoseksualiteit is steeds omstrede. Sy is een van die bekendste ondersteuners van Frankryk se Front National party.
Biografie
Brigitte Bardot is die dogter van Anne-Marie Mucel (1912–1978) en Louis "Pilou" Bardot (1896–1975), 'n nyweraar van Lotaringe met 'n ingenieursgraad. Haar moeder het reeds vroeg begin om haar belangstelling in musiek en dans te bevorder, en op vyftienjarige leeftyd het sy 'n model vir die tydskrif Elle geword.
In 1952 het sy haar debuut op die silwerdoek met die rolprent Le Trou Normand gemaak. Sy het dieselfde jaar op agtienjarige leeftyd met die regisseur Roger Vadim getrou.
Brigitte Bardot het danksy ongekende mediadekking een van die bekendste Europese aktrises van die vyftiger- en sestigerjare geword en het saam met Marilyn Monroe 'n ideaal van vroulike seksualiteit vir gehore in Europa en oorsee versinnebeeld.
Haar rolprente was in die vyftigerjare hoofsaaklik romantiese dramas, wat soms ook historiese onderwerpe behandel het, en sy het veral as 'n soort sirene opgetree – 'n rol wat dikwels ontkleding ingesluit het. Haar Franstalige rolprente is vir die internasionale mark van onder meer Engelse en Duitse klankbane voorsien.
Vadim het egter meer gesoek as ligte vermaak. Die Nuwe Styl van die Franse en Italiaanse filmkuns en sy sterre was baie gewild op die internasionale mark, en dit was duidelik dat Brigitte Bardot meer ambisieuse rolle moes aanpak om as 'n ernstige aktrise erken te word. In Jean-Louis Trintignant se film Et Dieu... Crea la Femme ("En God...het die Vrou Geskep"), wat in 1956 vrygestel is, wys Brigitte haar slag as 'n ernstige aktrise. Die film oor die immorele gedrag van 'n tienermeisie teen die agtergrond van 'n fatsoenlike dorpsgemeenskap word 'n internasionale sukses, waarmee Brigitte nader aan die hoofstroom van die destydse Europese filmkuns beweeg het.
Haar gewaagde rolle was té sensueel vir die preutse Amerikaners, aangesien die filmnywerheid in Hollywood destyds nog deur aktrises soos Doris Day oorheers is. Erotiese rolprente uit Europa, soos Brigitte se Cette sacrée gamine (1955), was in Amerika beperk tot 'n klein mark. Haar beperkte kennis van Engels en haar sterk Franse aksent was eweneens hinderpale vir 'n loopbaan in Amerika.
Brigitte Bardot en Vadim het in 1957 geskei, en in 1959 het Brigitte met die akteur Jacques Charrier getrou, die vader van haar enigste seun, Nicolas-Jacques Charrier. Die paparazzi-fotograwe het haar nuwe huwelik probeer uitbuit met steeds nuwe foto's en berigte, terwyl daar heelwat onenigheid bestaan het oor haar verdere loopbaan. Haar rolprentprojekte het meer ambisieus geword, maar terselfdertyd het sy moeite gedoen om steeds ook erkenning as 'n gewilde glansmodel te geniet.
Die regisseur Louis Malle se rolprent Vie privée (1960) bevat outobiografiese elemente van Brigitte. Een van sy tonele, waarin die karakter wat sy speel, deur 'n skoonmaakster in die hysbak vurig aangespreek en 'n boemelaar en 'n flerrie genoem word, is op 'n werklike gebeurtenis gebaseer.
Dwarsdeur die sestigerjare het sy glansrolle soos in Viva Maria (1969) gespeel, popmusiek as stokperdjie beoefen en nog steeds as glansmodel opgetree. Belangrike rolprentprojekte het Jean-Luc Godard se Le Mépris ("Veragting") en die Hollywoodproduksie Dear Brigitte (1965) met Jimmy Stewart ingesluit, waarin sy haarself gespeel het.
Brigitte het later met die Duitse miljoenêr Gunter Sachs (1966–1969) en in 1992 met Bernard d'Ormale, haar huidige eggenoot, getrou. Sy het daarnaas ook verhoudings met ander mans soos die Franse sangers Serge Gainsbourg en Sacha Distel gehad.
Die opwindende kulturele lewe van Europa in die sestigerjare het dié van Hollywood in baie opsigte oortref, en Brigitte is tot die "ere-seksgodin" van dié dekade gekies. Net soos Marilyn Monroe en Jackie Kennedy het sy as 'n motief vir Andy Warhol se skilderye gedien. Die Franse beeldhouer Alain Gourdon het Bardot in 1970 as model vir sy borsbeeld van Marianne, die nasionale simbool van die Franse Republiek gebruik.
Aktivisme
Net voor haar veertigste verjaardag in 1974 kondig Brigitte Bardot haar aftrede aan. Nadat sy in meer as vyftig rolprente opgetree en 'n aantal langspelers (veral saam met Serge Gainsbourg) opgeneem het, besluit sy om haar bekendheid vir die beskerming van diereregte te gebruik.
In 1986 het sy die Brigitte Bardot-stigting vir die Welvaart en Beskerming van Diere gestig. Danksy die verkoop van haar juwele en ander persoonlike besittings het sy drie miljoen Franse frank ingesamel, wat vir die stigting gebruik is. Tans is sy een van die invloedrykste diereregte-aktiviste ter wêreld.
Brigitte Bardot tree onder meer as 'n teenstander van die tradisionele robbejag in Kanada op en het hierdie praktyk tydens 'n besoek aan dié land skerp veroordeel. Die Brigitte Bardot-stigting beywer hom tans vir 'n boikot van Kanadese produkte.
Weenen
Weenen is een van die oudste dorpe in KwaZulu-Natal. Die dorp lê langs die Boesmansrivier, 'n sytak van die Tugelarivier.
Geskiedenis
Voor Piet Retief vir Dingaan vir die tweede keer besoek het, het die Voortrekkers hulle hier langs die Boesmansrivier gevestig in afwagting op 'n positiewe uitslag van die grondonderhandelings. Weenen is in 1839 deur die Voortrekkers gestig en so genoem as gevolg van hulle geween na aanvalle deur die Zoeloes by Bloukrans en elders. Die distrik het deel gevorm van een van drie distrikte wat deel was van die Voortrekkerrepubliek Natalia. Die eerste besproeiingserwe is in 1884 opgemeet.
Distrik
Die distrik is 1 059 km² groot en is ideaal vir die verbouing van groente. Ander gewasse wat verbou word is lusern, grondbone en sitrus terwyl veeboerdery ook beoefen word. Die Weenen Natuurreservaat (4 900 ha) is naby die dorp.
Bernau im Schwarzwald
Bernau im Schwarzwald is 'n nedersetting en ski- en ontspanningsoord in die administratiewe distrik Waldshut van die Duitse deelstaat Baden-Württemberg.
Geografie
Bernau is in 'n hooggeleë vallei van die Suidelike Swartwoud, suid van die bergpiek Feldberg en wes van die meer Schluchsee, geleë. Die dorpsgebied behels die vallei van die Bernauer Alb, 'n klein bronrivier van die Alb, en strek van 'n hoogte van 855 m in sy laagste deel tot 1 415 m bo seevlak by die bergpiek Herzogenhorn.
Geskiedenis
Die eerste menslike nedersettings - monniksplase - in die huidige dorpsgebied is in die laat 11de eeu deur lekebroeders van die klooster St. Blasien aangelê. Die eerste verwysing na Bernau dateer uit die jaar 1173 toe 'n kapel in die dorpsbuurt Hof ingewy is. Met die sekularisasie van St. Blasien in 1806 het die heerskappy van dié klooster tot 'n einde gekom. Bernau, wat oorspronklik 'n besitting van Voor-Oostenryk was, is in dieselfde jaar by die nuutgestigte Groothertogdom Baden ingelyf.
Kuns en tradisies
Bernau het veral bekendheid verwerf as die geboortedorp van die bekende Duitse skilder Hans Thoma (1839-1924) verwerf. Plaaslike tradisies sluit onder meer houtkuns in, en hout het naas landbou ook tradisioneel die basis van die plaaslike ekonomie gevorm. Bernau se Hinterwälder Vieh is die kleinste beesras in Europa.
Ronnie Hiort Lorenzen
Ronnie Hiort Lorenzen (gebore 5 April 1993) is 'n Deense akteur. Hy is bekend vir sy rolle in die rolprente Kira's Reason: A Love Story (2001), Open Hearts (2002), en Hold Me Tight (2010), en in die televisiereeks Better Times (2004).
Daigo Nishi
Daigo Nishi (gebore 28 Augustus 1987) is 'n Japannese sokkerspeler. Hy het slegs een keer vir die Japanse nasionale sokkerspan uitgedraf.
Niigata-prefektuur
Niigata-prefektuur (新潟県) is een van die 47 prefekture van Japan. Niigata is die hoofstad en belangrikste stedelike gebied.
John Ward (Amerikaanse akteur)
John Ward (11 Junie 1923 – 23 Maart 1995) was 'n Amerikaanse akteur en skrywer. Hy was bekend vir sy rolle in die televisiereekse Judge Roy Bean (1955), The Twilight Zone (1959), The Fugitive (1963), en The Invaders (1967).
Cliff Edwards
Cliff Edwards (14 Junie 1895 – 17 Julie 1971) was 'n Amerikaanse akteur. Hy was bekend vir sy rolle in die rolprente The Great Lover (1931), His Girl Friday (1940), Fun & Fancy Free (1947), en The Iron Giant (1999).
Gemenebes van Onafhanklike State
Die Gemenebes van Onafhanklike State (GOS) (Russies: Содружество Независимых Государств; Sodroezjestwo Nezawisimich Gosoedarstf) is ’n streeksorganisasie wat uit voormalige republieke van die Sowjetunie bestaan.
Die Stigtingsooreenkoms het die hoof- konstitusienele dokument van die GOS gebly tot in Januarie 1993, toe die GOS-handves aanvaar is. Daarin is bepaal dat lidlande die handves moet bekragtig (sek. 2, art. 7). Oekraïne, een van die stigterslede wat die Stigtingsooreenkoms in Desember 1991 onderteken het, het nooit die GOS-handves bekragtig nie en is dus tot vandag nog nie wetlik ’n lidland nie. Turkmenistan het die status van sy lidmaatskap verander tot newelid vanaf 26 Augustus 2005 vanweë sy VN-erkende status van internasionale neutraliteit. Georgië het die GOS op 18 Augustus 2008 ingelig dat sy parlement eenparig besluit het om sy lidmaatskap te beëindig. Sy onttrekking het ’n jaar later van krag geword.
Die 11 huidige lidlande verskil dus in status: 9 lande het die handves bekragtig en is volle lede, een land (Turkmenistan) is ’n newelid en een land (Oekraïne) is ’n deelnemende en stigterslid, maar nie wetlik ’n lidland nie.
Die GOS is nie ’n superstaat nie, maar ’n losse konfederasie soortgelyk aan die oorspronklike Europese Gemeenskap eerder as die huidige Europese Unie. Dis egter meer as ’n simboliese organisasie, met mag op die gebied van handel, finansies, die reg en sekuriteit. Die belangrikste kwessie vir die GOS is die daarstelling van ’n volle vryhandelsgebied tussen die lidstate. Daar is ook samewerking oor demokrasie, misdaadvoorkoming oor die grense heen en die hou van vrede.
Sekretaris-generaals
Sekretaris-generaals van die GOS:
Bonthoutkapper
Die bonthoutkapper (Tricholaema leucomelas) is 'n algemene standvoël in boomveld en savanne, veral dorre doringboomveld. Dit is byna endemies aan suider-Afrika. Die voël is 16 – 18 cm groot en weeg 25 – 36 gram. In Engels staan dit bekend as die Acacia pied barbet.
Lu'an
Lu'an (Chinees: 六安) is 'n stad in die Chinese provinsie Hubei met 'n bevolking van 1 482 729 in 2010. Die stad is in die ooste van China geleë.
Lu'an grens in die ooste aan Hefei, in die noordooste aan Huainan, in die noorde aan Fuyang, in die suidooste aan Chaohu en in die suide aan Anqing.
Chondrosia
Chondrosia is 'n genus van sponsdiere uit die klas van die Demospongiae (gewone sponse).
Diona Reasonover
Diona Reasonover (gebore 6 Januarie 1992) is 'n Amerikaanse aktrise en skryfster. Sy is bekend vir haar rolle in die rolprent The Clapper (2017) en in die televisiereekse NCIS (2003) en Clipped (2015).
Shizuoka-prefektuur
Shizuoka-prefektuur (静岡県) is een van die 47 prefekture van Japan. Shizuoka is die hoofstad en belangrikste stedelike gebied.
Madison
Madison is die hoofstad van Wisconsin, 'n deelstaat van die Verenigde State. Dit is geleë in Dane County.
Karakter
Madison se karakter word hoofsaaklik gevorm deur die teenwoordigheid van die hoofkampus van die Universiteit van Wisconsin en die feit dat dit die setel is van Wisconsin se regering. Die stad is geleë tussen twee groot mere en ook omring deur melkplase en 'n aantal naburige natuur reservate soos onder andere Governer Nelson State Park, Blue Mounds State Park, Devil's Lake State Park. Milwaukee is per motor omtrent 'n driekwartier oos van Madison and Chicago is twee-en-'n-halfuur suid-oos.
Die universiteit het onder andere sterk departemente van meganiese, elektriese, rekenaar- en chemiese ingenieurswese; onderwys en biologie. Daar is nagenoeg 160 000 studente by die universiteit ingeskryf en dit trek baie studente van oorsee, veral vir nagraadse studies. Die teenwoordigheid van die universiteit maak dat daar gereeld nuwe tegnologiemaatskappye in Madison en omgewing ontstaan.
Die hart van Madison is geleë op 'n landengte tussen Mononameer en Mendotameer. Die stad sprei uit langs die twee mere saam met 'n paar kleiner munisipaliteite. Die goewermentsgebou (Capitol) staan op die stadsplein op 'n heuwel in die middel van die landengte, omring deur laer geboue sodat dit altyd van ver af sigbaar sal wees. Die plein word gedurende die somer ook vir kunsuitstallings, simfoniekonserte en parades gebruik.
Madison het 'n inwonertal van omtrent 233 000 in 2010 gehad.
Klimaat
Gemiddelde jaarlikse reënval is 84 cm en sneeuval is 127 cm.
Ontspanning
Vir ontspanning gedurende die somer spandeer baie mense tyd op die mere in hulle bote en in die omliggende dele op hulle fietse of in kampterreine. In die winter is die mere bevrore en word daar deur die ys vis gevang en op die ys geskaats. Parke in en om die stad laat skiërs hulself geniet. Die jag van wildsbokke, wilde eende en wilde kalkoene is ook 'n populêre herfs- en lentetydverdryf op die omliggende plase en openbare land.
Landbou
Die meerderheid van die omliggende plase is melkplase waar meestal met Frieskoeie geboer word alhoewel Jersey en ander koeie ook gebruik word. Mielies, lusern en sojaboontjies word geproduseer as voer. Vark-, hoender- en beesboerdery sowel as koring- en tabakplase word ook hier gevind.
18 Januarie
18 Januarie is die agtiende dag van die jaar in die Gregoriaanse kalender. Daar volg nog 347 dae in die res van die jaar (348 in skrikkeljare).
Toyama-prefektuur
Toyama-prefektuur (富山県) is een van die 47 prefekture van Japan. Toyama is die hoofstad en belangrikste stedelike gebied.
Lybius
Lybius is 'n genus van voëls in die familie van Afrika-houtkappers (Lybiidae).
Spesies
Die genus omvat die volgende spesies:
Courtney Taylor Burness
Courtney Taylor Burness (gebore 8 Oktober 1995) is 'n Amerikaanse aktrise, regisseuse, en skryfster. Sy is bekend vir haar rolle in die rolprente Thank You for Smoking (2005), Fur: An Imaginary Portrait of Diane Arbus (2006), en Premonition (2007).
Lineêre programmering
Lineêre programmering (LP) is 'n studieveld in operasionele navorsing.
Die studieveld fokus op 'n wiskundige probleem wat bestaan uit 'n lineêre funksie wat gemaksimeer (of geminimeer) moet word onderhewig aan 'n aantal lineêre ongelykhede. Die funksie heet "die doelfunksie" en die ongelykhede word "die beperkings" genoem. In die algemene probleem is daar ook "tekenvereistes" wat vereis dat die veranderlikes almal nie-negatief moet wees.
Lineêre programmering is die breinkind van George Dantzig wat gedurende die Tweede Wêreldoorlog sekere logistiese probleme uitgedruk het as 'n lineêre funksie (die doelfunksie) wat geoptimeer moet word onderhewig aan 'n aantal lineêre beperkings. Hy was skynbaar foutiewelik onder die indruk dat die meerdimensionele ruimte wat deur die beperkings geskep word 'n meetkundige figuur bekend as 'n simpleks vorm en het sy oplossingsprosedure daarna vernoem; die simpleksmetode.
Lineêre programmering is een van die eerste misleidende benamings wat sedertdien gereeld in die tegnologie gesien word. By die eerste oogopslag dink mense dat lineêre programmering (LP) 'n vorm van (of soort) rekenaarprogrammering is. In werklikheid verwys die woord programmering na die proses om 'n program van aksie te vind. Die simpleksmetode het niks met simplekse te doen nie en LP het niks met rekenaarprogrammering uit te waai nie. Alles vreeslik verwarrend!
Die simpleksmetode en uitbreidings en verbeterings daarop was vir baie jare die enigste oplossingsbenadering tot LP-probleme. Die klassifisering van probleme volgens hulle oplossingsmoeilikheidsgraad of kompleksiteit en die opvolgende klassifisering van LP-probleme as behorende tot die moeilikste groep, het die aansporing tot nuwe benaderings verskaf. In 1979(?) het die Rus Khachiyan die eerste werklik nuwe benadering voorgestel wat dan ook LP uit die moeilikste kategorie uitgehaal het deur aan te toon dat LP-probleme opgelos kan word in polinoomtyd. In 1984 het Karmarkar 'n meer doeltreffende metode gevind.
Toepassings
Die toepassingsgebiede binne operasionele navorsing is legio en wissel van skedulering tot hulpbrontoewysing, van portefeuljeoptimering tot voorraadprobleme. Die grootte van probleme wat suksesvol opgelos word terwille van praktiese toepassing (dws van tyd tot tyd op roetinebasis opgelos word) het saam met die krag van rekenaars toegeneem en nog vinniger ook omdat daar ook voortdurende verbeterings plaasvind in programmatuur wat in die handel beskikbaar is. Probleme met 70 000 beperkings en 'n paar honderd duisend veranderlikes val binne hierdie groep.
Chris Blignaut
Chris Blignaut (1897–1974) was ’n Afrikaanse sakeman, sanger en liedjieskrywer. Hy was die eerste Suid-Afrikaanse sanger wat ’n kontrak met ’n platemaatskappy aangegaan het (in 1930). Van sy treffers sluit in: Ou Ryperd, Ou Tante Koba, Die Donkie en Daar Oorkant Die Spruit. Hy het altesame 120 opnames oor sy loopbaan gemaak.
Jeug
Christian August Blignaut is op 27 April 1897 in Johannesburg gebore. Hy was die jongste kind van Philippus Jacobus Blignaut en sy vrou, Catharina Schock. ’n Maand voor Blignaut se geboorte is sy vader aan ’n hartaanval oorlede. Hy het in Johannesburg skoolgegaan en musiek het op skool reeds ’n invloed op sy lewe gehad aangesien hy toe reeds begin het om musiek te maak en liedjies te skryf. Gedurende die Eerste Wêreldoorlog was daar in Suid-Afrika ’n droogte aan internasionale kunstenaars en toe Blignaut as agtienjarige op ’n advertensie vir sangers reageer, het hy ’n kontrak van drie weke gekry en onder die skuilnaam Harold Wise in Engels opgetree.
Sangloopbaan
Hy kon nie ’n bestaan voer van musiek alleen nie en het as jong man by ’n assuransiemaatskappy gewerk met musiek as sy stokperdjie. Gedurende die vroeë twintigerjare het hy aanvanklik sangonderrig van Aimee Parkinson ontvang en daarna ook van Alfred Bell, madam Palmer en signor Pentuzzi. In 1923 het hy eerste gekom in ’n radiotalentwedstryd en verskeie medaljes en diplomas in die Johannesburgse kunswedstryd verower. Hy het ook in musiekblyspele en operettes opgetree. Dit was gedurende daardie tyd dat hy die eerste keer in Afrikaans op die verhoog gesing het met sy vertolking van Daar oorkant die spruit wat goed ontvang is. Van toe af het hy die eerste uitvoerende kunstenaar geword van Afrikaanse ligte liedjies. Sy vyf reise deur suidelike Afrika in die jare dertig en veertig was van die mees geslaagde wat enige sanger nog onderneem het. Mettertyd het hy met sy ukelele algemeen bekend geword in Suid-Afrika, Suidwes-Afrika en Rhodesië.
Omstreeks 1923 het hy een van die eerste sangers geword wat oor die radio uitgesaai het en in ’n radiowedstryd die beste gevaar het in die afdeling vir baritons en oratoriums. Blignaut kon ook daarop aanspraak maak dat hy die eerste Afrikaanse sanger was wat in kort rolprente vir die Afrikaanse silwerdoek opgetree het. Kort nadat sy eerste plate in 1929 verskyn het, is hy deur African Films genader om in ’n aantal ‘praatprentjies’ op te tree. Hierin het liedjies soos Ou tante Koba, Daar oorkant die spruit, Sarie Marais en O Boereplaas bekend geword deurdat dit aan bioskoopgangers gespeel is. Sy plate-opnames het vinnig toegeneem en is aanvanklik deur die Columbia-maatskappy behartig en daarna het opnames vir His Master’s Voice gevolg. In 1935 moes hy self na Engeland gaan om opnames te maak aangesien dit goedkoper sou weer as om die opnames in Suid-Afrika te maak en die plate in Engeland te laat druk as om die opnamemasjien na Suid-Afrika te laat kom. Die eerste liedjie wat hy in Engeland opgeneem het was Hannetjie verjaar.
Tydens sy plaatopnames het musikante soos Dan Bothma, Hendrik Susan en ’n groep genaamd Die Wolbekke hom begelei. Uiteindelik is 250 liedjies op 150 kortspeelplate en 120 langspeelplate deur Trutone en Gallo uitgegee. Volgens ’n staat van 28 Maart 1931 het Columbia in een kwartaal 54 853 plate van hom verkoop. Van al sy liedjies het Blignaut Ou ryperd as sy gunsteling beskou. Hy het ook sinoniem geraak met Die donkie van Cissie en Willie Cooper.
Aftrede en sterfte
Blignaut het in sy tyd geen gelyke as Afrikaanse volksanger gehad nie. Hy is selfs as Suid-Afrika se Burl Ives bestempel. In sy later jare het hy graag rolbal gespeel maar het steeds aktief plate opgeneem. Hoewel Blignaut na skatting ongeveer R70 000 aan tantieme ontvang het, was hy steeds by die assuransiemaatskappy werksaam waar hy tot hoofinspekteur en later tot bestuurder bevorder is.
Uit sy huwelik met Maud Pienaar is twee kinders gebore. Hy is 21 Julie 1974 in Vereeniging oorlede.
Ou ryperd
Ou ryperd is een van Chris Blignaut se bekendste Afrikaanse liedjies wat deesdae ook deur Dozi gesing word. Die liedjie se lirieke lui as volg:
<poem style="font-style:italic; padding-left:1em">Ou ryperd, ons ry die pad tesame Ou ryperd, So deur die lewens bane Wanneer jou rydag verby is. Gaan jou ou lyf lekker rus Hei, ou ryperd van my...
Jaag maar aan ou maat, die maan skyn helder vanaand. Jaag maar aan ou maat, die noointjie sy wag daar vanaand. Hoor hoe tjank die jakkals by die rivier se brug Dra my op jou lekker ou rug Jaag maar aan ou maat die noointjie sy wag daar vanaand.
Jaag maar aan, jaag maar aan, jaag maar aan, my ou maat. Daar's voer en rus en jy doen jou bes my ou maat. Dra my oor die rivier se brug Dra my op jou lekker ou rug. Na my nooi Sannie, die dogter van tant Annie op die Plaas
Refrein:
Jippie, jippie, jip, Jippie, jippie, jip, ou Perd. Daar's voer en rus en jy doen jou bes ou Perd. Dra my oor die rivier se brug Dra my na my nooi weer terug. Na my nooi Sannie die dogter van tant Annie op die Plaas
John Heffernan (akteur)
John Heffernan (gebore 30 Junie 1981) is 'n Engelse akteur. Hy is bekend vir sy rolle in die rolprent Eye in the Sky (2015) en in die televisiereekse Foyle's War (2002), Ripper Street (2012), en Dickensian (2015).
Elwood Edwards
Elwood Edwards (gebore 6 November 1949) is 'n Amerikaanse akteur. Hy is bekend vir sy rolle in die televisiereekse Today (1952), The Simpsons (1989), en The Tonight Show Starring Jimmy Fallon (2014).
Judy Bennett
Judy Bennett (gebore 1943) is 'n Engelse aktrise. Sy is bekend vir haar rolle in die televisiereekse Cloppa Castle (1978), The Perishers (1978), Dennis the Menace (1996), en MacDonald's Farm (2000).
Henrik H. Lund
Henrik H. Lund (gebore 8 September 1936) is 'n Deense skrywer en akteur. Hy is bekend vir sy rolle in die rolprent Klown (2010) en in die televisiereekse Dansk naturgas (1981), Gæt & grimasser (1983), en Alletiders julemand (1997).
Vitalik Buterin
Vitaly Dmitriyevich "Vitalik" Buterin (Russies: Виталий Дмитриевич Бутерин; gebore op 31 Januarie 1994) is 'n Russies-Kanadese programmeerder en skrywer wat veral bekend is as een van die medestigters van Ethereum. Buterin het vroeg in die ontstaan van kriptogeldeenhede daarby betrokke geraak en Bitcoin Magazine in 2011 gestig. In 2014 het Buterin Ethereum van stapel gestuur.
Persoonlike lewe
Buterin is in Kolomna, Rusland, gebore as seun van Dmitri Buterin, 'n rekenaarwetenskaplike, en Natalia Ameline (gebore Chistyakova). Hy het in die omgewing gewoon tot die ouderdom van ses toe sy ouers na Kanada geëmigreer het op soek na beter werksgeleenthede. Terwyl hy in graad drie van die laerskool in Kanada was, is Buterin in 'n klas vir begaafde kinders geplaas en was hy aangetrokke tot wiskunde, rekenaarprogrammering en ekonomie.
Buterin het vier jaar die Abelard-skool, 'n privaat hoërskool in Toronto, bygewoon.
Buterin het op 17-jarige ouderdom meer van Bitcoin geleer van sy vader. In 2012 verower hy 'n bronsmedalje in die Internasionale Olimpiade in Informatika. In 2013 het hy ontwikkelaars in ander lande besoek wat sy entoesiasme vir programmering gedeel het. Hy keer later dieselfde jaar terug na Toronto en publiseer 'n witskrif waarin Ethereum voorgestel word. Hy studeer aan die Universiteit van Waterloo waar hy 'n assistent vir die kriptograaf Ian Goldberg was. Hy staak in 2014 sy studies toe hy 'n toekenning van $ 100 000 van die Thiel Fellowship ontvang, 'n beurs wat deur waagkapitalis Peter Thiel geskep is en voltyds aan Ethereum begin werk het.
Op 25 Junie 2017 was Buterin die onderwerp van 'n vals doodsberig afkomstig van 4chan.
2011-Drienasiesreeks
Die 2011-Drienasiesreeks was die sestiende jaarlikse rugbytoernooi tussen die nasionale spanne van Suid-Afrika, Australië en Nieu-Seeland gewees. Die reeks is vanaf 23 Julie tot 27 Augustus 2010 gespeel; korter as in 2010, omdat die Rugbywêreldbeker nog ingepas moes word. Die lande se spanne word onderskeidelik die Springbokke, Wallabies en All Blacks genoem. Australië het die toernooi vir die derde keer gewen. Buitendien het hulle die Mandela Uitdaagplaat ingepalm, terwyl Nieu-Seeland met sowel die Bledisloebeker as die Vryheidsbeker weggestap het.
Die toernooi is deur SANZAR georganiseer, ’n konsortium wat uit die drie lande se rugbyfederasies bestaan. Sedert 2012 is dit na die Rugbykampioenskapreeks verander toe ook Argentinië tot die toernooi toegetree het.
Formaat
Die formaat vir die 2011-toernooi het na dié van die vorige jare teruggekeer omdat die Rugbywêreldbeker nog ingepas moes word. Elke span het twee keer tuis gespeel, en twee keer weg, met ’n totaal van vier wedstryde elk, en ses in totaal. Met ’n wen het ’n span vier punte verdien, gelykop twee ligapunte, en ’n verloor met agt of meer punte nul ligapunte. ’n Bonuspunt kon verdien word op een van twee maniere: deur ten minste vier drieë in ’n wedstryd te druk, of deur met sewe punte of minder te verloor. Die toernooi se wenner was die span met die meeste ligapunte aan die einde van die toernooi.
Boestrofedon
duimnael|300px|’n Voorstelling in [[Engels van die boestrofedonstyl in antieke Griekse manuskripte (reëls 2 en 4 is van regs na links).]]
Boestrofedon, van die Griekse βουστροφηδόν, "soos ’n os draai" (wanneer geploeg word), is ’n soort teks wat in twee rigtings geskryf word. Dit word veral gesien in antieke manuskripte en inskripsies. In plaas van skryf van links na regs soos in Afrikaans of van regs na links soos in Arabies en Hebreeus, is elke alternatiewe reël in die teenoorgestelde rigting, met letters wat omgekeer word asof hulle ’n spieëlbeeld is. Dit was ’n algemene manier van klipskryfwerk in Antieke Griekeland.
Verduideliking
Baie antieke geskrifte is in ’n boestrofedonstyl geskryf; in Griekeland het dit in die Hellenistiese tydperk al hoe minder voorgekom.
Dit word soms ook op ander gebiede gebruik, soos om die beweging van sekere matriksdrukkers te beskryf. Hoewel die drukkop in teenoorgestelde rigtings beweeg, is die teks egter nie in ’n boestrofedonstyl nie.
Omgekeerde boestrofedon
duimnael|300px|’n Voorstelling in Engels van die omgekeerde boestrofedonstyl, soos dit in rongorongo voorkom.
Op die houttabelle en ander kunsvoorwerpe van Paaseiland kom ook ’n boestrofedonskrif voor met die naam rongorongo, wat nog nie ontsyfer is nie. In rongorongo is die teks in elke reël teen 180 grade gedraai eerder as dat dit ’n spieëlbeeld is; dit word ook van onder na bo gelees. Dit word "omgekeerde boestrofedon" genoem.
Jonathan Ward (akteur)
Jonathan Ward (gebore 24 Februarie 1970) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Steel Magnolias (1989) en FernGully: The Last Rainforest (1992), en in die televisiereekse Charles in Charge (1984) en The New Adventures of Beans Baxter (1987).
Ertjieskloofdam
Die Ertjieskloofdam (dikwels verkeerdelik die Coetzenburgdam genoem) is 'n dam by Stellenbosch op die westelike hellings van die Hottentots-Hollandberge.
Hierdie dam is aan die suidekant van die kampus van die Universiteit Stellenbosch by die Coetzenburg-stadion. Rondom die dam is daar 'n netwerk van voetpaaie en goeie geleentheid vir bergfietsry.
Die dam sowel as die nabygeleë Welgevallendam (Paul Roos-dam) is die eiendom van die universiteit en het beide reg op 'n kwota water uit die Eersterivier. Met hierdie water word sekere sportvelde besproei.
Muziic
Muziik is 'n internetradio- en musiek-gemeenskapswebwerf wat in die Verenigde State van Amerika gevestig is en in 2009 gestig is. Muziic speel YouTube musiek vervat.
Khady Sylla
Khady Sylla (Dakar, 27 Maart 1963 – Dakar, 8 Oktober 2013) was 'n Senegalese skrywer. Sy het in Parys gestudeer en was 'n professor vir Duits aan die Universiteit Cheikh Anta Diop de Dakar.
Emily Grace Reaves
Emily Grace Reaves (gebore 13 Januarie 2001) is 'n Amerikaanse aktrise. Sy is bekend vir haar rolle in die rolprent Hannah Montana: The Movie (2009) en in die televisiereekse ER (1994) en Q N' A with Mikki and Shay (2011).
Rudolf Vrba
Rudolf (Rudi) Vrba, gebore Walter Rosenberg (11 September 1924 - 27 Maart 2006), was 'n Professor Emeritus in die Farmakologie en Terapeutiese Departement aan die Universiteit van Brits-Kolombië in Kanada. In April 1944 word Vrba en Alfréd Wetzler die tweede en derde van slegs vyf Jode om suksesvol van die Duitse konsentrasiekamp in Auschwitz te ontsnap. Na hulle ontsnapping lig hulle die Geallieerdes in omtrent die massamoord wat besig was om in Auschwitz plaas te vind. Die twee mans dikteer 'n dokument van 32 bladsye, wat bekend word as die Vrba-Wetzlerverslag, aan Joodse offisiere in Slowakye. Die dokument word beskou as een van die belangrikste dokumente van die twintigste eeu omdat dit die eerste gedetailleerde inligting omtrent die konsentrasiekampe was om die Geallieerdes te bereik wat as geloofwaardig beskou is.
Jens Christian Buskov Lund
Jens Christian Buskov Lund (gebore 20 September 1989) is 'n Deense akteur, regisseur, en skrywer. Hy is bekend vir sy rolle in die rolprent The Road to Siberia (2016) en in die televisiereekse Vikings (2013) en Anton90 (2015).
Yoshito Okubo
Yoshito Okubo (gebore 9 Junie 1982) is 'n Japannese sokkerspeler. Hy het vir die Japanse nasionale sokkerspan uitgedraf.
Kanagawa-prefektuur
Kanagawa-prefektuur (神奈川県) is een van die 47 prefekture van Japan. Yokohama is die hoofstad en belangrikste stedelike gebied.
Die prefektuur is in die Kantō-streek van Honsjoe geleë is. Dit is die tweede meesbevolkte prefektuur van Japan met 9 221 129 mense op 1 April 2022 en die derde digste met 3 800 inwoners per vierkante kilometer. Sy geografiese gebied van 2 415 vierkante km maak dit die vyfde kleinste prefektuur.
Kanagawa-prefektuur grens aan Tokio in die noorde, die Yamanashi-prefektuur in die noordweste en Shizuoka-prefektuur in die weste.
Yokohama is die hoofstad en grootste stad van die Kanagawa-prefektuur en die tweede grootste stad in Japan, met ander groot stede, insluitend Kawasaki, Sagamihara en Fujisawa. Die Kanagawa-prefektuur is geleë aan Japan se oostelike Stille Oseaan-kus aan Tokiobaai en Sagamibaai, geskei deur die Miura-skiereiland, oorkant die Chiba-prefektuur op die Bōsō-skiereiland.